ai4bharat/Pralekha huggingface dataset:
രാജ്യരക്ഷാ മന്ത്രാലയം
കോവിഡ് 19 സുരക്ഷാ നടപടികൾ പ്രതിരോധ മന്ത്രി അവലോകനം ചെയ്തു
പ്രതിരോധ മന്ത്രി ശ്രീ രാജ്നാഥ് സിങ്ങ് പ്രതിരോധമന്ത്രാലയം സ്വീകരിച്ച കോവിഡ് 19 സുരക്ഷാ നടപടികൾ അവലോകനം ചെയ്തു. പ്രതിരോധമന്ത്രാലയത്തിന്റെ കീഴിലുള്ള വിഭാഗങ്ങൾ സ്വീകരിച്ച മുൻകരുതലുകൾ വീഡിയോ കോൺഫറൻസിങ്ങിലൂടെയാണ് മന്ത്രി അവലോകനം ചെയ്തത്. പ്രതിരോധ സഹമന്ത്രി ശ്രീപദ് നായിക്, സംയുക്ത സേനാ മേധാവി ജനറൽ ബിപിൻ റാവത്ത്, നാവിക സേനാമേധാവി അഡ്മിറൽ കരംഭീർ സിങ്ങ്, വ്യോമ സേനാ മേധാവി എയർ ചീഫ് മാർഷൽ ആർ കെ എസ് ബദൗരിയ, കരസേനാ മേധാവി ജനറൽ എം എം നരവാനേ, പ്രതിരോധ സെക്രട്ടറി ഡോ അജയ്കുമാർ തുടങ്ങിയവരും മുതിർന്ന ഉദ്യോഗസ്ഥ–സൈനിക മേധാവികളും വീഡിയോ കോൺഫറൻസിങ്ങിൽ പങ്കെടുത്തു.
ജനക്കൂട്ടത്തെ ഒഴിപ്പിക്കൽ നടപടികളിലൂടെയും , ക്വാറന്റീൻകേന്ദ്രങ്ങളില് ആരോഗ്യ പരിചരണത്തിന് സൗകര്യമൊരുക്കിയും, സാനിറ്റൈസര്, മുഖാവരണം, പേഴ്സണല് പ്രൊട്ടക്ടീവ് എക്യുപ്മെന്റ് തുടങ്ങിയ വൈദ്യശാസ്ത്ര ഉപകരണങ്ങളുടെ ഗവേഷണത്തിലും ഉത്പാദനത്തിലും സംഭാവനകള് നല്കിയും പ്രതിരോധ മന്ത്രാലയത്തിനു കീഴിലുള്ള വിവിധ സേവനവിഭാഗങ്ങളും, സംഘടനകളും, പൊതുമേഖലാ സ്ഥാപനങ്ങളും നടത്തിയ പരിശ്രമങ്ങളെ ശ്രീ രാജ്നാഥ് സിങ്ങ് അഭിനന്ദിച്ചു. ഈ ദുഷ്കര കാലത്ത് എല്ലാ വിഭാഗങ്ങളും തങ്ങളുടെ പരിശ്രമങ്ങൾ ഇരട്ടിയാക്കണമെന്നും മറ്റു മന്ത്രാലയങ്ങളുമായും കേന്ദ്രസംഘടനകളുമായും കൂടുതൽ യോജിച്ചു പ്രവർത്തിക്കണമെന്നും ശ്രീ രാജ്നാഥ് സിങ്ങ് നിർദേശിച്ചു.
കോവിഡ് 19 രോഗികളെ പരിചരിക്കാനായി പ്രത്യേക ആശുപത്രികൾ ഒരുക്കിയതായും ഒമ്പതിനായിരത്തിലധികം ബെഡ്ഡുകൾ സജ്ജമാണെന്നും സംയുക്ത സേനാ മേധാവി ജനറൽ ബിപിൻ റാവത്ത് പ്രതിരോധ മന്ത്രിയെ അറിയിച്ചു. ആയിരത്തോളം പേരെ ജയ്സാൽമീർ, ജോധ്പുർ, ചെന്നൈ, മനേസർ, ഹിന്ദാൻ, മുംബൈ എന്നിവിടങ്ങളിലായി നിരീക്ഷണത്തിലാക്കിയിട്ടുണ്ട്. ഇവരുടെ ക്വാറന്റൈൻ കാലാവധി ഈ മാസം ഏഴിന് അവസാനിക്കും.
നാവികസേനയുടെ കപ്പലുകൾ എന്ത് അവശ്യ സഹായവും എത്തിക്കാനായി സജ്ജമാണെന്ന് നാവിക സേനാ മോധാവി അഡ്മിറൽ കരംഭീർ സിങ്ങ് അറിയിച്ചു. പ്രാദേശിക ഭരണകേന്ദ്രങ്ങൾ ആവശ്യപ്പെടുന്ന സഹായങ്ങള് നാവിക സേന നല്കുന്നുണ്ടെന്നും അദ്ദേഹം അറിയിച്ചു. വ്യോമസേനയുടെ വിമാനങ്ങൾ കഴിഞ്ഞ അഞ്ചു ദിവസങ്ങൾക്കിടയിൽ വിവിധയിടങ്ങളിൽ സാധനങ്ങൾ എത്തിച്ചു നൽകിയതായി എയർ ചീഫ് മാർഷൽ ആർ കെ എസ് ബദൗരിയ അറിയിച്ചു. 25 ടണ്ണോളം മെഡിക്കൽ ഉപകരണങ്ങൾ എത്തിച്ചു. സുരക്ഷാ മുൻകരുതലുകൾ സ്വീകരിച്ച് അടിയന്തിര സേവനങ്ങൾ തുടരുന്നതായും അദ്ദേഹം അറിയിച്ചു.
സിവിലിയൻ ഭരണകൂടത്തെ സഹായിക്കാൻ 8500 ലധികം ഡോക്ടർമാരുടെയും ആരോഗ്യ പ്രവർത്തകരുടെയും ലഭ്യത ഉറപ്പു വരുത്തിയിട്ടുണ്ടെന്ന് കരസേനാ മേധാവി ജനറൽ എം എം നരവാനേ അറിയിച്ചു. പ്രതിരോധ മന്ത്രിയുടെ നിർദേശപ്രകാരം അയൽരാജ്യങ്ങൾക്കും സഹായമെത്തിക്കാനാകും. നേപ്പാളിനുള്ള ആരോഗ്യ ഉപകരണങ്ങൾ ഉടൻ അയക്കുമെന്നും കരസേനാ മേധാവി വ്യക്തമാക്കി.
ഡിആർഡിഒ ലാബിൽ അമ്പതിനായിരം ലിറ്റർ സാനിറ്റൈസർ തയാറാക്കി വിവിധ സുരക്ഷാ വിഭാഗങ്ങൾക്കു നൽകിയെന്ന് ചെയർമാൻ ഡോ. ജി സതീഷ് റെഡ്ഡി അറിയിച്ചു. ഒരു ലക്ഷം ലിറ്റർ തയാറാക്കി രാജ്യത്തിന്റെ വിവിധ ഭാഗങ്ങളിൽ എത്തിച്ചു. നാനോ സാങ്കേതിക വിദ്യയാൽ നിർമിച്ച അഞ്ച് പാളികളുള്ള എൻ 99 അതിസുരക്ഷാ മാസ്കുകൾ യുദ്ധകാലാടിസ്ഥാനത്തിൽ നിർമിച്ചു.പതിനായിരം എണ്ണം ഇതിനകം നിർമിച്ചു കഴിഞ്ഞതായും പ്രതിദിനം നിർമാണം ഇരട്ടിയാക്കുമെന്നും അദ്ദേഹം അറിയിച്ചു.
പ്രതിരോധ പൊതുമേഖലാ സ്ഥാപനങ്ങൾ സാമൂഹ്യ ഉത്തരവാദിത്ത ഫണ്ടുകളിൽ നിന്നും 40 കോടി രൂപ പ്രധാനമന്ത്രിയുടെ അടിയന്തിര ദുരിതാശ്വാസ ഫണ്ടായ പി എം കെയെർസ് ലേക്ക് കൈമാറി. എല്ലാ ജീവനക്കാരും ഒരു ദിവസത്തെ ശമ്പളവും കൈമാറിയിട്ടുണ്ട്. കൂടാതെ പ്രതിരോധ ആയുധ നിർമാണ ഫാക്ടറികളിൽ സാനിറ്റൈസറും മാസ്കുകളും വ്യക്തി സുരക്ഷാ ഉപകരണങ്ങളും നിർമിക്കുന്നുണ്ട്.
(Visitor Counter : 946
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ രക്ഷാബന്ധൻ ആശംസ
പ്രധാനമന്ത്രി ശ്രീ നരേന്ദ്ര മോദി രക്ഷാബന്ധൻ ദിനത്തിൽ ജനങ്ങൾക്ക് ആശംസകൾ നേർന്നു.
ഈ ഉത്സവം എല്ലാവരുടെയും ജീവിതത്തിൽ സൗഹാർദ്ദത്തിന്റെയും ഐക്യത്തിന്റെയും വികാരം ആഴത്തിലാക്കട്ടെയെന്നും ശ്രീ മോദി ആശംസിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു :
“എല്ലാ കുടുംബാംഗങ്ങൾക്കും രക്ഷാബന്ധൻ ആശംസകൾ. സഹോദരിയും സഹോദരനും തമ്മിലുള്ള അചഞ്ചലമായ വിശ്വാസത്തിനും അപാരമായ സ്നേഹത്തിനും വേണ്ടി സമർപ്പിക്കപ്പെട്ട ഈ രക്ഷാബന്ധൻ ഉത്സവം നമ്മുടെ സംസ്കാരത്തിന്റെ പവിത്രമായ പ്രതിഫലനമാണ്. ഈ ഉത്സവം എല്ലാവരുടെയും ജീവിതത്തിൽ വാത്സല്യത്തിന്റെയും ഐക്യത്തിന്റെയും സൗഹാർദ്ദത്തിന്റെയും വികാരത്തെ ആഴത്തിലാക്കുമെന്ന് ഞാൻ പ്രതീക്ഷിക്കുന്നു. "
ND
(
പ്രധാനമന്ത്രിയുടെ ഓഫീസ്
Indiahandmade.com സന്ദർശിക്കാൻ പ്രധാനമന്ത്രി എല്ലാവരോടും അഭ്യർത്ഥിച്ചു
ഇന്ത്യയുടെ സമ്പന്നമായ കൈത്തറി, കരകൗശല പൈതൃകത്തിനായുള്ള ഏകജാലക കേന്ദ്രമായ Indiahandmade.com സന്ദർശിക്കാൻ പ്രധാനമന്ത്രി ശ്രീ നരേന്ദ്ര മോദി എല്ലാവരോടും അഭ്യർത്ഥിച്ചു.
കേന്ദ്രമന്ത്രി പിയൂഷ് ഗോയലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"indiahandmade.com സന്ദർശിച്ച് "വോക്കൽ ഫോർ ലോക്കൽ " ആകാനുള്ള നീക്കത്തിന് ആക്കം കൂട്ടൂ."
Do visit https://t.co/GONwGWuogH and add momentum to the movement towards being #VocalForLocal. https://t.co/O0vzd8gIQA
— Narendra Modi  April 24, 2023
PIB Headquarters
ഡിജിറ്റവല്ക്കരണത്തില് കേരളം പിന്നിലാവില്ല : കേന്ദ്ര മന്ത്രി അശോക് ഗജപതി രാജു ഡിജിറ്റല് ഇടപാടുകള്കൊണ്ട് പാവപ്പെട്ടവര്ക്കുള്ള ഗുണം സംശയാലുക്കള്ക്ക് മനസിലാവില്ല: കേന്ദ്ര സഹമന്ത്രി എം.ജെ. അക്ബര്.
ഡിജിറ്റലിലേക്ക് മാറാനുള്ള ഒരു മാനസികാവസ്ഥയാണ് ഇന്ന് രാജ്യത്തിനാവശ്യമെന്ന് കേന്ദ്ര സിവില് വ്യോമയാന മന്ത്രി ശ്രീ. അശോക് ഗജപതി രാജു അഭിപ്രായപ്പെട്ടു. തിരുവനന്തപുരത്ത് സംഘടിപ്പിച്ച ഡിജി ധന് മേള ഉദ്ഘടാനം ചെയ്യുകയായിരുന്നു അദ്ദേഹം. കൂടുതല് ആധുനികവല്ക്കരണമെന്നത് രാജ്യത്തെ എല്ലാ വിഭാഗങ്ങള്ക്കും ഗുണകരമാകുമെന്നും അദ്ദേഹം പറഞ്ഞു. രാജ്യത്തെ ആദ്യത്തെ സമ്പൂര്ണ്ണ സാക്ഷരസംസ്ഥാനമെന്ന നിലയില് ഡിജിറ്റല് സമ്പദ്ഘടനയിലേക്ക് മാറുന്നതില് കേരളം ഒരിക്കലും പിന്നിലാവില്ല. രാജ്യത്തിന്റെ ഭാവിസ്വപ്നങ്ങള് സാക്ഷാത്കരിക്കുന്നതിന് ആധുനികവല്ക്കരണത്തിന് ലഭിച്ചിട്ടുള്ള അവസരങ്ങള് ശരിയായി വിനിയോഗിക്കാന് കേന്ദ്രമന്ത്രി ജനങ്ങളോട് അഭ്യര്ത്ഥിച്ചു
ഡിജിറ്റല്വല്ക്കരണത്തെ സംശയത്തോടെ നോക്കുന്നവര്ക്ക് അത് രാജ്യത്തെ പാവപ്പെട്ടവര്ക്ക് എന്താണ് ഗുണം ചെയ്യുന്നതെന്ന് മനസിലാക്കുന്നില്ലെന്ന് ചടങ്ങില് മുഖ്യപ്രഭാഷണം നടത്തിയ കേന്ദ്ര സഹമന്ത്രി എം.ജെ. അക്ബര് ചൂണ്ടിക്കാട്ടി. സഹകരണ ഫെഡറലിസത്തിന്റെ അതിശക്തമായ പ്രയോഗവല്ക്കരണമാണ് ഇന്ന് നടന്നുകൊണ്ടിരിക്കുന്നത്. നമ്മുടെ കാലഘട്ടത്തിലെ ഏറ്റവും പ്രധാനപ്പെട്ട ദൗത്യത്തിനായി രാജ്യം ഒന്നിച്ചുനില്ക്കുകയാണ്. സ്ത്രീ ശാക്തീകരണത്തിന് ഏറ്റവും ഉപയോഗപ്രദമെന്ന നിലയില് ഡിജിറ്റല് സാങ്കേതികവിദ്യയെ കൂടുതല് ഉപയോഗിക്കാന് പോകുന്നത് സ്ത്രീകളായിരിക്കുമെന്നും അദ്ദേഹം പറഞ്ഞു.
ഐക്യം നയിക്കുന്ന ഒരു വിപ്ലവമാണിത്, ഇവിടെ സാങ്കേതിക വിദ്യ വ്യത്യസ്തവും പക്ഷപാതരഹിതവുമായിരിക്കും. നിങ്ങള് ഏത് വര്ഗ്ഗത്തിലോ, മതത്തിലോ സമുദായത്തിലോപ്പെടുന്നുവെന്നും ഏത് ഭാഷയാണ് സംസാരിക്കുന്നതെന്നും സാങ്കേതികവിദ്യ തിരിച്ചറിയുന്നില്ല. സാങ്കേതിവിദ്യ എല്ലാവരുടെയും വികസനത്തിന് വേണ്ടിയുള്ളതാണ്. രാജ്യത്ത് ഒരു ശതമാനമാണ് ശരിയായി നികുതി അടയ്ക്കുന്നത്. സമ്പത്തിന്റെ നിയന്ത്രണം കൈയിലുള്ളവര് രാജ്യത്തെ പാവങ്ങളോടുള്ള തങ്ങളുടെ സത്യസന്ധതയും ഉത്തരവാദിത്വവും നിറവേറ്റാന് മടിക്കുന്നതുകൊണ്ടാണ് ഇത് സംഭവിക്കുന്നത്. സമ്പത്ത് കൂടുതലുള്ളവരില് നിന്നും അത് കഷ്ടപ്പെടുന്നവരിലേക്ക് കൈമാറ്റം ചെയ്യുന്നതാണ് നികുതിയെന്നുപറയുന്നത്.
ഡിജിറ്റല് വിപ്ലവത്തിലൂടെ ദാരിദ്ര്യനിര്മ്മാര്ജ്ജനത്തിനുള്ള വിനിയോഗം വര്ദ്ധിപ്പിക്കാനും സാമ്പത്തികശാക്തീകരണ പദ്ധതികള്ക്ക് കൂടുതല് കരുത്തുപകരാനും കഴിയുമെന്ന് ശ്രീ അക്ബര് പറഞ്ഞു. നാണയമൂല്യശോഷണത്തിന്റെ ആദ്യഗുഫലങ്ങള് കണ്ടുതുടങ്ങിയതായി അദ്ദേഹം ചൂണ്ടിക്കാട്ടി. ഇന്ന് രാജ്യത്തെ എല്ലാ ബാങ്കുകളിലും ധാരാളം പണമുണ്ട്. അതുകൊണ്ടുതന്നെ മുമ്പ് ലഭിച്ചിരുന്നതിനെക്കാള് കുറഞ്ഞ പലിശയ്ക്ക് എല്ലാവര്ക്കും വായ്പ ലഭിക്കും. ഇതിനെ ഒരു ലിംഗസമത്വ വിപ്ലവമായി വിശേഷിപ്പിച്ച അദ്ദേഹം മുദ്രാവായ്പകളില് 60 ശതമാനവും നല്കിയിരിക്കുന്നത് സ്ത്രീകള്ക്കാണെന്നും ചൂണ്ടിക്കാട്ടി. ഡിജിറ്റല് സാങ്കേതിവിദ്യ 21-ാം നൂറ്റാണ്ടില് നമ്മെ വളരെ ഉന്നതിയില് എത്തിക്കുമെന്നും ശ്രീ. അക്ബര് വ്യക്തമാക്കി.
ചടങ്ങിന് മുമ്പ് ഇരു കേന്ദ്ര മന്ത്രിമാരും ഡിജിറ്റല് ഇടപാടുകളെക്കുറിച്ച് പൊതുജനങ്ങളെ ബോധവല്ക്കരണത്തിനായി ഒരുക്കിയ വിവിധ സ്റ്റാളുകള് സന്ദര്ശിച്ചു. മൊബൈല് ആപ്പുകളും മറ്റ് പേയ്മെന്റ് സംവിധാനങ്ങളും മനസിലാക്കി. ആധാര് പേരുചേര്ക്കലിന് വേണ്ടിയുള്ള ഹെല്പ്പ് ഡെസ്കും സജ്ജമാക്കിയിരുന്നു.
ബാങ്കുകള്, മൊബൈല് വാലറ്റ് ഓപ്പറേറ്റര്മാര്, ടെലികോം കമ്പനികള്, ആധാര് അധിഷ്ഠിത പേയ്മെന്റ് സംവിധാനം ഒരുക്കുന്നവര് മറ്റ് ഏജന്സികള് തുടങ്ങി മുപ്പതില് പരം ഡിജിറ്റല് സേവന ദാതാക്കള് തിരുവനന്തപുരം വഴുതക്കാട് ടാഗോര് തിയ്യറ്ററില് നടന്ന ഡിജി ധന് മേളയില് പങ്കെടുത്തു.
(Visitor Counter : 25
ഷിപ്പിങ് മന്ത്രാലയം
കൊൽക്കത്തയിലെ ശ്യാമ പ്രസാദ് മുഖർജി തുറമുഖത്ത് നിന്ന് എംവി-ഐടിടി ലയൺ  ശ്രീ ശന്തനു ഠാക്കൂർ ഫ്ലാഗ് ഓഫ് ചെയ്തു; മ്യാൻമറിലെ റാഖൈനിലെ സിറ്റ്വെ തുറമുഖം പ്രവർത്തനക്ഷമമാക്കുന്നതിനുള്ള ഉദ്ഘാടന കപ്പല്ച്ചരക്ക് കയറ്റി അയയ്ക്കലിന് ഇതോടെ ആരംഭം
ന്യൂ ഡൽഹി: മെയ് 4, 2023
ഇന്ന് നടന്ന ചടങ്ങിൽ തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശന്തനു ഠാക്കൂർ, മ്യാൻമറിലെ റാഖൈൻ സംസ്ഥാനത്തിലെ സിറ്റ്വെ തുറമുഖം പ്രവർത്തനക്ഷമമാക്കുന്നതിനുള്ള ഉദ്ഘാടന ഷിപ്പ്മെന്റായി കൊൽക്കത്തയിലെ ശ്യാമ പ്രസാദ് മുഖർജി തുറമുഖത്ത് നിന്ന് എംവി-ഐടിടി ലയൺ  ഫ്ലാഗ് ഓഫ് ചെയ്തു. 1,000 മെട്രിക് ടൺ സിമന്റ് അടങ്ങിയ 20,000 ബാഗുകളുമായി MV-ITT ലയൺ  2023 മെയ് 9-ന് സിറ്റ്വെയിൽ എത്തും. കാലാദാൻ മൾട്ടിമോഡൽ ട്രാൻസിറ്റ് ട്രാൻസ്പോർട്ട് പ്രോജക്ടിന്റെ  ഭാഗമായി ഇന്ത്യാ ഗവൺമെന്റിന്റെ ധന സഹായത്തോടെയാണ് തുറമുഖം നിർമ്മിച്ചിരിക്കുന്നത്.
പ്രോജക്ട് ഡെവലപ്മെന്റ് കൺസൾട്ടന്റ് എന്ന നിലയിൽ ഇൻലാൻഡ് വാട്ടർവേസ് അതോറിറ്റി ഓഫ് ഇന്ത്യയാണ്  തുറമുഖത്തിന്റെയും ഐഡബ്ല്യുടി ഘടകങ്ങളുടെയും നിർമ്മാണ പ്രവത്തനങ്ങൾ വിജയകരമായി പൂർത്തിയാക്കിയത്.
മ്യാൻമറിലെ സിറ്റ്വെ തുറമുഖത്തെ ഇന്ത്യയിലെ മിസോറം സംസ്ഥാനവുമായി ബന്ധിപ്പിക്കുന്ന കാലാദാൻ നദിയിൽ ഒരു മൾട്ടിമോഡൽ ട്രാൻസിറ്റ് ട്രാൻസ്പോർട്ട് ഫെസിലിറ്റിയുടെ നിർമ്മാണത്തിനും പ്രവർത്തനത്തിനുമായി ഇന്ത്യയും മ്യാൻമറും തമ്മിലുള്ള ചട്ടക്കൂട് കരാറിന് കീഴിലാണ് സിറ്റ്വെ തുറമുഖം വികസിപ്പിച്ചെടുത്തത്. തുറമുഖം മ്യാൻമറിലെ പലേത്വയുമായി ഉൾനാടൻ ജലപാതയിലൂടെയും പലേത്വയിൽ നിന്ന് മിസോറാമിലെ സോറിൻപുയിയിലേക്ക് റോഡ് ഘടകത്തിലൂടെയും ബന്ധിപ്പിക്കുന്നു.
പൂർണമായും പ്രവർത്തനക്ഷമമായാൽ, ഇന്ത്യയുടെ കിഴക്കൻ തീരത്ത് നിന്ന് വടക്കുകിഴക്കൻ സംസ്ഥാനങ്ങളിലേക്ക് സിറ്റ്വെ തുറമുഖം വഴി കെഎംടിടിപി ബദൽ കണക്റ്റിവിറ്റി നൽകും.
മ്യാൻമറിൽ നിന്ന്, പ്രത്യേകിച്ച് റാഖൈൻ സംസ്ഥാനത്തേക്കും തിരിച്ചുമുള്ള വ്യാപാരത്തിനും ഗതാഗതത്തിനുമുള്ള പുതിയ അവസരങ്ങൾ തുറമുഖം തുറക്കുകയും ഇരു രാജ്യങ്ങളും വിശാലമായ മേഖലയും തമ്മിലുള്ള വ്യാപാരവും വാണിജ്യവും കൂടുതൽ മെച്ചപ്പെടുത്തുകയും ചെയ്യും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 141 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 66 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.40% ; 2020 മാര്ച്ചിനുശേഷം ഏറ്റവും കൂടിയ നിലയില്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,189 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 77,032 ; 579 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 41-ാം ദിവസവും 1 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 66,09,113 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 141 കോടി  പിന്നിട്ടു. 1,49,64,300 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,86,851
രണ്ടാം ഡോസ് 96,75,320
മുന്നണിപ്പോരാളികള്
ഒന്നാം ഡോസ് 1,83,84,748
രണ്ടാം ഡോസ് 1,68,24,869
18-44 പ്രായപരിധിയിലുള്ളവര്
ഒന്നാം ഡോസ് 49,24,32,222
രണ്ടാം ഡോസ് 31,18,78,657
45-59 പ്രായപരിധിയിലുള്ളവര്
ഒന്നാം ഡോസ് 19,28,71,451
രണ്ടാം ഡോസ് 14,50,15,710
60നുമേല് പ്രായമുള്ളവര്
ഒന്നാം ഡോസ് 12,04,64,476
രണ്ടാം ഡോസ് 9,21,92,100
ആകെ 1,41,01,26,404
കഴിഞ്ഞ 24 മണിക്കൂറിനുള്ളില് 7,286 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,23,263 ആയി.
ദേശീയ രോഗമുക്തി നിരക്ക് 98.40 % ആണ്. 2020 മാര്ച്ചിനുശേഷം ഏറ്റവും കൂടിയ നിലയില്
തുടര്ച്ചയായ 58-ാം ദിവസവും 15,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 7,189 പേര്ക്കാണ്
നിലവില് 77,032 പേരാണ് ചികിത്സയിലുള്ളത്. 579 ദിവസത്തിനിടെ ഏറ്റവും കുറവാണിത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.22 ശതമാനമാണ്. 2020 മാര്ച്ചിനുശേഷം ഏറ്റവും കുറഞ്ഞ നിലയില്
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 11,12,195 പരിശോധനകള് നടത്തി. ആകെ 67.10 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.60 ശതമാനമാണ്. കഴിഞ്ഞ 41 ദിവസമായി ഇത് 1 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.65 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 82 ദിവസമായി 2 ശതമാനത്തില് താഴെയാണ്. തുടര്ച്ചയായ 117-ാം ദിവസവും ഇത് 3 ശതമാനത്തില് താഴെയാണ്.
(Visitor Counter : 113
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ വിഷു ആശംസ
പ്രധാനമന്ത്രി ശ്രീ നരേന്ദ്ര മോദി വിഷുവിനോടനുബന്ധിച്ച്, പ്രത്യേകിച്ച് ലോകമെമ്പാടുമുള്ള മലയാളികൾക്ക് ആശംസകൾ നേർന്നു.
പ്രധാനമന്ത്രി ട്വീറ്റിൽ പറഞ്ഞു
“വിഷുവിന്റെ പ്രത്യേക അവസരത്തിൽ, പ്രത്യേകിച്ച് ലോകമെമ്പാടുമുള്ള മലയാളികൾക്ക് ആശംസകൾ. സന്തോഷവും നല്ല ആരോഗ്യവും നിറഞ്ഞ ഒരു വർഷത്തിനായി ഞാൻ പ്രാർത്ഥിക്കുന്നു.
--ND--
(
പ്രധാനമന്ത്രിയുടെ ഓഫീസ്
പിഎം കിസാൻ പദ്ധതിയുടെ അടുത്ത ഗഡു വിതരണം ഡിസംബർ 25ന് പ്രധാനമന്ത്രി നിർവഹിക്കും
പ്രധാനമന്ത്രി കിസാൻ സമ്മാൻ നിധി പദ്ധതി വഴിയുള്ള ധനസഹായത്തിന്റെ അടുത്ത ഗഡു വിതരണം ഡിസംബർ 25ന് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ നിർവഹിക്കും. ഒറ്റ ക്ലിക്കിലൂടെ 18000 കോടിയിലധികം രൂപ ഗുണഭോക്താക്കളായ 9 കോടിയോളം കർഷക കുടുംബങ്ങൾക്ക് പ്രധാനമന്ത്രി കൈമാറും.
പരിപാടിയിൽ ആറ് സംസ്ഥാനങ്ങളിലെ കർഷകരുമായി പ്രധാനമന്ത്രി ആശയവിനിമയം നടത്തും. പിഎം കിസാൻ പദ്ധതിയുടെ അനുഭവങ്ങളും,കർഷക ക്ഷേമത്തിനായി ഗവൺമെന്റ് സ്വീകരിച്ച നടപടികളും കർഷകർ പ്രധാനമന്ത്രിയുമായി പങ്കുവയ്ക്കും. കേന്ദ്ര കൃഷി വകുപ്പ് മന്ത്രിയും ചടങ്ങിൽ പങ്കെടുക്കും.
പിഎം കിസാൻ പദ്ധതിയെപ്പറ്റി
പിഎം കിസാൻ പദ്ധതി വഴി പ്രതിവർഷം 6000 രൂപ അർഹരായ കർഷക ഗുണഭോക്താക്കളുടെ ബാങ്ക് അക്കൗണ്ടിൽ നേരിട്ട് ലഭ്യമാക്കുന്നു. 2000 രൂപ വീതം നാലു മാസത്തെ ഇടവേളകളിൽ 3 തുല്യ ഗഡുക്കളായാണ് തുക വിതരണം ചെയ്യുന്നത്.
പ്രധാനമന്ത്രിയുടെ ഓഫീസ്
ഉത്തർപ്രദേശ് ബസ്തിയിലെ വികസന സംരംഭങ്ങളെ പ്രധാനമന്ത്രി പ്രശംസിച്ചു
ഉത്തർപ്രദേശിലെ ബസ്തിയിൽ മോദി  യുടെ കീഴിലുള്ള വികസന സംരംഭങ്ങളെ പ്രധാനമന്ത്രി പ്രശംസിച്ചു.
മോദിയുടെ  കീഴിലുള്ള പക്കാ വീടുകൾ പോലുള്ള വികസന സംരംഭങ്ങളെ കുറിച്ച് ബസ്തിയിൽ നിന്നുള്ള പാർലമെന്റ് അംഗം ശ്രീ ഹരീഷ് ദ്വിവേദിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു:
"പാവപ്പെട്ട നമ്മുടെ സഹോദരീ സഹോദരന്മാരുടെ ജീവിതത്തെ പക്കാ വീടുകൾ എങ്ങനെ പ്രകാശപൂരിതമാക്കി, ഉത്തർപ്രദേശിലെ ബസ്തിയുടെ ഈ വികസന പ്രവർത്തനങ്ങൾ ഇതിന് മികച്ച ഉദാഹരണമാണ്."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 178.29 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 69,897 പേർ; ചികിത്സയിലുള്ളത് ആകെ രോഗബാധിതരുടെ 0.16%
കഴിഞ്ഞ 24 മണിക്കൂറിനിടെ 13,450 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,23,67,070 ആയി; രോഗമുക്തി നിരക്ക് 98.64%
കഴിഞ്ഞ 24 മണിക്കൂറിൽ 6,396 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.69%; പ്രതിവാര രോഗസ്ഥിരീകരണ നിരക്ക് 0.90%
ആകെ നടത്തിയത് 77.09 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 9,23,351 പരിശോധനകൾ
പ്രധാനമന്ത്രിയുടെ ഓഫീസ്
2022ലെ ഏഷ്യൻ ഗെയിംസിൽ പുരുഷന്മാരുടെ ബോക്സിംഗ് +92 കിലോ ഇനത്തിൽ നരേന്ദർ ബെർവാളിന്റെ വെങ്കല മെഡൽ പ്രധാനമന്ത്രി ആഘോഷിച്ചു
2022ലെ ഹാങ്ഷൗവിൽ നടന്ന ഏഷ്യൻ ഗെയിംസിൽ പുരുഷന്മാരുടെ ബോക്സിംഗ് +92 കിലോഗ്രാം വിഭാഗത്തിൽ വെങ്കലം നേടിയ നരേന്ദർ ബെർവാളിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
ബോക്സിംഗ് + 92 കിലോഗ്രാം ഇനത്തിൽ അർഹമായ വെങ്കല മെഡലിന് നരേന്ദർ ബെർവാളിന് ഹൃദയംഗമമായ അഭിനന്ദനങ്ങൾ. അദ്ദേഹത്തിന്റെ മുന്നോട്ടുള്ള പ്രയത്നങ്ങൾക്ക് എന്റെ ആശംസകൾ. അദ്ദേഹം ഇന്ത്യയുടെ അഭിമാനം ഉയർത്തിക്കൊണ്ടേയിരിക്കട്ടെ!
NS
(
മന്ത്രിസഭ
കാലാവസ്ഥാ വ്യതിയാനം സംബന്ധിച്ച ഐക്യരാഷ്ട്ര കണ്വെന്ഷനുള്ള ഇന്ത്യയുടെ രണ്ടാമത് ദ്വൈവാര്ഷിക റിപ്പോര്ട്ട് മന്ത്രിസഭ അംഗീകരിച്ചു
കാലാവസ്ഥാ വ്യതിയാനം സംബന്ധിച്ച ഐക്യരാഷ്ട്ര സഭയുടെ ചട്ടക്കൂട് കണ്വെന്ഷനുള്ള  ഇന്ത്യയുടെ രണ്ടാം ദ്വൈവാര്ഷിക റിപ്പോര്ട്ട് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതിയില് ചേര്ന്ന കേന്ദ്ര മന്ത്രിസഭായോഗം അംഗീകരിച്ചു.
മുഖ്യ സവിശേഷതകള്
1. യു.എന്.എഫ്.സി.സി.സി. യ്ക്കുള്ള ഇന്ത്യയ്ക്കുള്ള പുതുക്കിയ ദ്വൈവാര്ഷിക റിപ്പോര്ട്ടാണിത്. അഞ്ച് പ്രധാനഘടകങ്ങളാണ് ഇതിലടങ്ങിയിട്ടുള്ളത്- ദേശീയ സാഹചര്യങ്ങള് ; ദേശീയ ഹരിത വാതക പട്ടിക, ലഘൂകരണ നടപടികള്, ധനസ്ഥിതി, സാങ്കേതികവിദ്യ, ശേഷി വികസന ആവശ്യങ്ങള്, ആഭ്യന്തരമായി ലഭിക്കുന്ന സഹായം, പരിശോധനാ സംവിധാനങ്ങള് മുതലായവ ഇതില് ഉള്പ്പെടും.
2. ദേശീയ തലത്തില് നടത്തിയ നിരവധി പഠനങ്ങളെ അടിസ്ഥാനമാക്കിയാണ് റിപ്പോര്ട്ട് തയ്യാറിക്കിയിട്ടുള്ളത്.
3. വിവിധ തലങ്ങളിലെ വിശകലനങ്ങള്ക്ക് റിപ്പോര്ട്ട് വിധേയമാക്കിയിട്ടുണ്ട്. കാലാവസ്ഥാ വ്യതിയാന അഡീഷണല് സെക്രട്ടറിയുടെ നേതൃത്വത്തില് വിദഗ്ദ്ധരടങ്ങിയ സാങ്കേതിക ഉപദേശക സമിതി, ദേശീയ സ്റ്റീയറിംഗ് സമിതി മുതലായവ റിപ്പോര്ട്ട് വിശകലനം ചെയ്തു. നിതി ആയോഗ്, കൃഷി, ധനകാര്യം, വിദേശകാര്യം, പെട്രോളിയം പ്രകൃതി വാതകം, ജലവിഭവം, ആരോഗ്യ കുടുംബക്ഷേമം, ഗ്രാമവികസനം, ഭൗമശാസ്ത്രം, നഗരകാര്യം, വ്യവസായ വാണിജ്യം തുടങ്ങിയ വിവിധ മന്ത്രാലയങ്ങളും, വകുപ്പുകളും ഉള്ക്കൊള്ളുന്നതാണ് ദേശീയ സ്റ്റീയറിംഗ് സമിതി. വിവിധ തലങ്ങളില് നടത്തിയ വിശകലനങ്ങളുടെ അടിസ്ഥാനത്തില് ഉയര്ന്ന എല്ലാ സംശയങ്ങള്ക്കുമുള്ള ഭേദഗതികള്ക്കാണ് റിപ്പോര്ട്ടിന് അന്തിമ രൂപം നല്കിയിട്ടുള്ളത്.
4. 2014 ല് മൊത്തം 26,07,488 ജിഗാഗ്രാം സി.സി.-2 ഇക്വുവാലന്റ്  ഹരിത വാതകമാണ് ഇന്ത്യയില് പുറന്തള്ളപ്പെട്ടത്. ഭൂവിനിയോഗം, വന നശീകരണം മുതലായ പ്രവര്ത്തനങ്ങള് വഴിയുള്ള പുറന്തള്ളല് ഒഴികെയാണിത്. ഇതും കൂടി ഉള്പ്പെടുത്തിയാല് ഏകദേശം 2.306 ബില്ല്യണ് ടണ് കാര്ബണ്ഡൈ ഓക്സൈഡിന് തുല്യമാകും. മൊത്തം പുറന്തള്ളലില് ഊര്ജ്ജ മേഖല 73 ശതമാനവും, വ്യാവസായിക മേഖല 8 ശതമാനവും, കാര്ഷിക മേഖല 16 ശതമാനവും, മാലിന്യ മേഖല 3 ശതമാനവും സംഭാവന ചെയ്തിട്ടുണ്ട്. വനഭൂമി, കൃഷിഭൂമി, കുടിയേറ്റങ്ങള് എന്നിവിടങ്ങളിലെ കാര്ബണ് സിങ്ക് വഴി ഏകദേശം 12% പുറന്തള്ളല് തട്ടിക്കഴിച്ചിട്ടു ണ്ട്.
2014 ലെ ഇന്ത്യയുടെ ദേശീയ ഹരിത വാതക ഇന്വെന്ററി ഉള്പ്പെടുത്തിയ പട്ടിക ചുവടെ ;
വിഭാഗം കാര്ബണ്ഡൈ ഓക്സൈഡിന് തുല്യം 
ഊര്ജ്ജം 19,09,765.74
വ്യാവസായിക പ്രക്രിയകള് 2,02,277.69
കൃഷി 4,17,217.54
മാലിന്യം 78,227.15
ഭൂവിനിയോഗം,ഭൂവിനിയോഗംമാറ്റം, ഫോറസ്ട്രി  -3,01,192.69
എല്.യു.എല്.യു.സി.എഫ് ഒഴികെയുള്ള മൊത്തം 26,07,488.12
എല്.യു.എല്.യു.സി.എഫ്. ഉള്പ്പെടെയുള്ള മൊത്തം 23,06,295.43
പ്രധാന ഗുണം
ഉടമ്പടിയില് ഉള്പ്പെട്ട കക്ഷി എന്ന നിലയ്ക്ക് നടപ്പാക്കലുമായി ബന്ധപ്പെട്ട വിവരങ്ങള് യഥാസമയം അറിയിക്കുക എന്ന ഉത്തരവാദിത്വം രണ്ടാം ദ്വൈവാര്ഷിക റിപ്പോര്ട്ട് സമര്പ്പിച്ചതിലൂടെ ഇന്ത്യ നിറവേറ്റി.
പശ്ചാത്തലം
(കാലാവസ്ഥാ വ്യതിയാനം സംബന്ധിച്ച ഐക്യരാഷ്ട്രസഭയുടെ ചട്ടക്കൂട് ഉടമ്പടിയില് ഇന്ത്യ ഒരു കക്ഷിയാണ്. ഉടമ്പടി പ്രകാരം വികസിത രാഷ്ട്രങ്ങളും, വികസ്വര രാഷ്ട്രങ്ങളും ഒരു ദേശീയ വിജ്ഞാപനത്തിലൂടെ കണ്വെന്ഷന്റെ നടത്തിപ്പുമായി ബന്ധപ്പെട്ട കാര്യങ്ങള് സമര്പ്പിച്ചിരിക്കണം. വികസ്വര രാഷ്ട്രങ്ങള് അവയുടെ ദേശീയ ഹരിത വാതപട്ടിക, ലഘൂകരണ നടപടികള് മുതലായവ ഉള്പ്പെട്ട ദ്വൈവാര്ഷിക റിപ്പോര്ട്ട് ഓരോ രണ്ട് വര്ഷത്തിലൊരിക്കല് സമര്പ്പിച്ചിരിക്കേണ്ടതാണ്.
ND MRD - 958
ഊര്ജ്ജ മന്ത്രാലയം
വടക്കു കിഴക്കൻ മേഖലാ ഊർജ്ജ സംവിധാന പരിഷ്കരണത്തിനുള്ള പുതുക്കിയ പദ്ധതിച്ചെലവിന് കേന്ദ്രമന്ത്രിസഭയുടെ അംഗീകാരം
നോർത്ത് ഈസ്റ്റേൺ റീജ്യൺ പവർ സിസ്റ്റം ഇംപ്രൂവ്മെന്റ് പ്രോജക്റ്റിന്റെ  പുതുക്കിയ പദ്ധതിച്ചെലവിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭയുടെ സാമ്പത്തികകാര്യ സമിതി അംഗീകാരം നൽകി. 6,700 കോടി രൂപയാണ് ചെലവ് പ്രതീക്ഷിക്കുന്നത്. അന്തർ സംസ്ഥാന പ്രസരണ വിതരണ സംവിധാനങ്ങൾ ശക്തിപ്പെടുത്തുന്നത് വടക്കുകിഴക്കൻ മേഖലയുടെ സാമ്പത്തിക വികസനത്തിലേക്കുള്ള സുപ്രധാന ചുവടുവയ്പായാണ് കണക്കാക്കുന്നത്.
വടക്ക് കിഴക്കൻ സംസ്ഥാനങ്ങളായ അസം, മണിപ്പൂർ, മേഘാലയ, മിസോറം, നാഗാലാൻഡ്, ത്രിപുര എന്നിവയാണ് പദ്ധതി ഗുണഭോക്താക്കൾ. ഈ സംസ്ഥാനങ്ങളുമായി സഹകരിച്ച് വൈദ്യുതി മന്ത്രാലയത്തിന് കീഴിലുള്ള പൊതുമേഖലാ സ്ഥാപനമായ  പവർഗ്രിഡാണ് പദ്ധതി നടപ്പിലാക്കുന്നത്. 2021 ഡിസംബറോടെ കമ്മീഷൻ ചെയ്യാനാണ് ലക്ഷ്യമിടുന്നത്. കമ്മീഷൻ ചെയ്ത ശേഷം, ബന്ധപ്പെട്ട നോർത്ത് ഈസ്റ്റേൺ സ്റ്റേറ്റ് യൂട്ടിലിറ്റികളുടെ ഉടമസ്ഥതയിലും പരിപാലനത്തിലും ആയിരിക്കും പദ്ധതി.
കരുത്തുറ്റ പവർഗ്രിഡ് സംവിധാനം നടപ്പാക്കുന്നതിലൂടെ വടക്കുകിഴക്കൻ സംസ്ഥാനങ്ങളിലേക്കുള്ള കണക്ടിവിറ്റി മെച്ചപ്പെടുത്തലും അതിലൂടെ സമഗ്രമേഖലയിലും ഉപഭോക്താക്കളിലേക്ക് പദ്ധതിയുടെ നേട്ടം എത്തിക്കലുമാണ് ലക്ഷ്യമിടുന്നത്.
പദ്ധതി ഈ സംസ്ഥാനങ്ങളുടെ ആളോഹരി വൈദ്യുതി ഉപഭോഗം വർദ്ധിപ്പിക്കുകയും വടക്കുകിഴക്കൻ മേഖലയുടെ സമഗ്ര സാമ്പത്തിക വികസനത്തിന് കാരണമാവുകയും ചെയ്യും. നിർമാണപ്രവർത്തനങ്ങൾ പ്രാദേശികമായി നിരവധി തൊഴിലവസരങ്ങൾ സൃഷ്ടിക്കുകയും ചെയ്യും. പദ്ധതി പൂർത്തിയായിക്കഴിഞ്ഞാലും ഇതുമായി ബന്ധപ്പെട്ട വിവിധ മേഖലകളിൽ തൊഴിലവസരങ്ങൾ സൃഷ്ടിക്കപ്പെടും.
പശ്ചാത്തലം:
2014 ഡിസംബറിലാണ് ഊർജ്ജ മന്ത്രാലയത്തിന്റെ കേന്ദ്രമേഖല പദ്ധതിയായി ഈ പദ്ധതിക്ക് അംഗീകാരം ലഭിച്ചത്. ലോകബാങ്ക് ഫണ്ടും കേന്ദ്ര ഗവൺമെന്റ് ഫണ്ടും തുല്യമായി പദ്ധതിക്കായി വിനിയോഗിക്കും. എന്നാൽ കാര്യശേഷി വർധിപ്പിക്കുന്നതിനുള്ള ഘടകങ്ങൾക്കായുള്ള 89 കോടി രൂപ പൂർണമായും ചെലവഴിക്കുന്നത് ഇന്ത്യാ ഗവൺമെന്റാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ ആകെ എണ്ണം 58 കോടി പിന്നിട്ടു
ന്യൂഡൽഹി, ആഗസ്റ്റ് 22, 2021
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, കഴിഞ്ഞ 24 മണിക്കൂറിനുള്ളിൽ നൽകിയ 52,23,612 ഡോസ് വാക്സിൻ ഉൾപ്പെടെ രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 58.14 കോടി  പിന്നിട്ടു. 64,39,411 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 38,487 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,16,36,469 ആയി. ദേശീയ രോഗമുക്തി നിരക്ക് 97.57% ആയി. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 56-ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/ കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 30,948 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,53,398 പേരാണ്. കഴിഞ്ഞ 152 ദിവസത്തിനിടെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.09% മാത്രമാണ്. 2020 മാർച്ചിനുശേഷം ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,85,681 പരിശോധനകൾ നടത്തി. ആകെ 50.62 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2 ശതമാനമാണ്. കഴിഞ്ഞ 58 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.95 ശതമാനമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 27-ാം ദിവസവും 3 ശതമാനത്തിൽ താഴെ തുടരുന്നു. കഴിഞ്ഞ 76 ദിവസമായി ഇത് 5 ശതമാനത്തിൽ താഴെയാണ്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 192.52 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 14,841പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 1,635 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,26,00,737ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,675 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 84.74 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,07,626 പരിശോധനകള്.
(-- ND --
പ്രധാനമന്ത്രിയുടെ ഓഫീസ്
ലോകമാന്യ തിലകിന്റെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിക്കുന്നു
ലോകമാന്യ തിലകിന്റെ ജയന്തി ദിനത്തിൽ അദ്ദേഹത്തിന് ആദരാഞ്ജലികൾ അർപ്പിച്ച പ്രധാനമന്ത്രി ശ്രീ നരേന്ദ്ര മോദി, സ്വാതന്ത്ര്യ സമരത്തിലെ അദ്ദേഹത്തിന്റെ ധീരതയുടെയും പോരാട്ടത്തിന്റെയും അർപ്പണബോധത്തിന്റെയും കഥ രാജ്യത്തെ ജനങ്ങളെ എന്നും പ്രചോദിപ്പിക്കുമെന്നും പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു :
സമ്പൂർണ സ്വാതന്ത്ര്യമെന്ന ആവശ്യവുമായി വൈദേശിക ഭരണത്തിന്റെ അടിത്തറ ഇളക്കിയ രാജ്യത്തിന്റെ അനശ്വര പോരാളി ലോകമാന്യ തിലകിന് അദ്ദേഹത്തിന്റെ ജന്മവാർഷികത്തിൽ ദശലക്ഷക്കണക്കിന് അഭിവാദ്യങ്ങൾ. സ്വാതന്ത്ര്യ സമരത്തിലെ അദ്ദേഹത്തിന്റെ ധീരതയുടെയും പോരാട്ടത്തിന്റെയും അർപ്പണബോധത്തിന്റെയും കഥ രാജ്യത്തെ ജനങ്ങളെഎന്നും പ്രചോദനമാകും."
പ്രത്യേക സേവനങ്ങളും ഫീച്ചറുകളും
വിശാഖം തിരുനാൾ എൻഡോവ്മെന്റ് പ്രഭാഷണം CTCRI-ൽ 05 ജൂൺ 2023-ന്
തിരുവനന്തപുരം : 03 ജൂൺ 2023
കേരളത്തിൽ മരച്ചീനി കൃഷി ജനകീയമാക്കുന്നതിൽ ശ്രീ വിശാഖം തിരുനാളിന്റെ നിർണായകമായ പങ്കിന്റെ ബഹുമാനാർത്ഥം ഇന്ത്യൻ സൊസൈറ്റി ഫോർ റൂട്ട് ക്രോപ്സും  ICAR- സെൻട്രൽ ട്യൂബർ ക്രോപ്സ് റിസർച്ച് ഇൻസ്റ്റിറ്റ്യൂട്ടും , , ചേർന്ന് "ശ്രീ വിശാഖം തിരുനാൾ എൻഡോവ്മെന്റ് പ്രഭാഷണം” സംഘടിപ്പിക്കുന്നു. സമകാലിക പ്രാധാന്യമുള്ള കാർഷിക മേഖലയിലെ വിഷയങ്ങളിൽ പ്രമുഖ ശാസ്ത്രജ്ഞരുടെയും സാങ്കേതിക വിദഗ്ധരുടെയും പങ്കാളിത്തം വിഭാവനം ചെയ്യുന്ന എൻഡോവ്മെന്റ് പ്രഭാഷണം വർഷം തോറും നടത്തുന്നു. ഈ വർഷത്തെ പ്രോഗ്രാം 05 ജൂൺ 2023 ന് രാവിലെ 10 മണിക്ക് CTCRI യിലെ മില്ലേനിയം ഹാളിൽ നടക്കും. ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി മദ്രാസിലെ  ഇൻസ്റ്റിറ്റ്യൂട്ട് പ്രൊഫസറും ദീപക് പരേഖ് ഇൻസ്റ്റിറ്റ്യൂട്ട് ചെയർ പ്രൊഫസറുമായ പത്മശ്രീ പ്രൊഫ. ടി. പ്രദീപ് പ്രഭാഷണം നടത്തും. തിരുവിതാംകൂർ രാജകുടുംബത്തിൽ നിന്നും പ്രിൻസ് ശ്രീ. ആദിത്യ വർമ്മ വിശിഷ്ടാതിഥിയും ഐഎസ്ആർസി പ്രസിഡന്റും സിടിസിആർഐ ഡയറക്ടറുമായ ഡോ. ജി. ബൈജു ചടങ്ങിൽ ആധ്യക്ഷ്യം വഹിക്കും .
(--ND --
ആഭ്യന്തരകാര്യ മന്ത്രാലയം
രാജ്യത്ത് നിരോധിക്കപ്പെട്ട സംഘടനകൾ
ന്യൂ ഡൽഹി, ഫെബ്രുവരി 02, 2022
രാജ്യത്ത് നിയമവിരുദ്ധ പ്രവർത്തനങ്ങൾ  നിയമം  -1967 ത്തിന്റെ ഒന്നാം പട്ടികയിൽ ഉൾപ്പെടുത്തിയിട്ടുള്ള ഭീകര സംഘടനകളുടെ എണ്ണം 42 ഉം, UAPA യ്ക്ക് കീഴിൽ, നിയമവിരുദ്ധ സംഘടനകളായി പ്രഖ്യാപിക്കപ്പെട്ടവയുടെ എണ്ണം 13-ഉം ആണ്. നിയമത്തിന്റെ നാലാം പട്ടിക പ്രകാരം ഇതുവരെ 31 വ്യക്തികളെയാണ് ഭീകരവാദികളായി കണക്കാക്കിയിട്ടുള്ളത്.
ഇത്തരം സംഘടനകൾ/വ്യക്തികൾ എന്നിവരുടെ എല്ലാ പ്രവർത്തനങ്ങളും കേന്ദ്ര-സംസ്ഥാന തലങ്ങളിലെ നിയമപാലന ഏജൻസികൾ കൃത്യമായി നിരീക്ഷിച്ചുവരികയാണ്. ആവശ്യമായ സന്ദർഭങ്ങളിൽ നിയമമനുസരിച്ചുള്ള നടപടികളും ഇവർക്കെതിരെ കൈക്കൊള്ളുന്നുണ്ട്.
വ്യക്തികളെ ഭീകരവാദികളായി കണക്കാക്കാനുള്ള വ്യവസ്ഥ നിയമവിരുദ്ധ പ്രവർത്തനങ്ങൾ  ഭേദഗതി നിയമം-2019 വഴിയാണ് കൂട്ടിച്ചേർക്കപ്പെട്ടത്. ഇതിലൂടെ, നിരോധിക്കപ്പെട്ട സംഘടനകളുടെ നേതാക്കൾ/അംഗങ്ങൾ എന്നിവർ മറ്റു പേരുകളിൽ സംഘം ചേരുന്ന സാധ്യതകൾ കുറയ്ക്കാൻ കഴിഞ്ഞു.
ആഭ്യന്തര മന്ത്രാലയത്തിന്റെ ചുമതല വഹിക്കുന്ന കേന്ദ്ര സഹമന്ത്രി ശ്രീ നിത്യാനന്ദ് റായി രാജ്യ സഭയിൽ രേഖാമൂലം അറിയിച്ചതാണ് ഇക്കാര്യം.
(Visitor Counter : 118